ਇਨ੍ਹਾਂ ਚਾਰ ਨੇਤਾਵਾਂ ਦੇ ਨਾਂ ਹਨ- ਡਾਕਟਰ ਅਮੀ ਬੇਰਾ, ਰੋ ਖੰਨਾ, ਪ੍ਰਮਿਲਾ ਜੈਪਾਲ ਅਤੇ ਰਾਜਾ ਕ੍ਰਿਸ਼ਨਮੂਰਤੀ।

ਦੂਜੇ ਪਾਸੇ ਮੁੰਬਈ ਵਿੱਚ ਪੈਦਾ ਹੋਈ 52 ਸਾਲ ਦੀ ਡਾਕਟਰ ਹੀਰਲ ਤਿਪਿਰਨੈਨੀ ਅਤੇ ਰਿਪਬਲੀਕਨ ਉਮੀਦਵਾਰ ਡੇਬੀ ਸੋਲਕੋ ਵਿਚਕਾਰ ਐਰੀਜ਼ੋਨਾ ਵਿੱਚ ਕਾਂਟੇ ਦੀ ਟੱਕਰ ਚੱਲ ਰਹੀ ਹੈ। 

ਅਜੇ ਇੱਥੇ ਗਿਣਤੀ ਜਾਰੀ ਹੈ। ਜੇਕਰ ਉਹ ਚੋਣ ਜਿੱਤ ਜਾਂਦੀ ਹੈ ਤਾਂ ਉਹ ਪ੍ਰਮਿਲਾ ਜੈਪਾਲ ਦੇ ਬਾਅਦ ਦੂਜੀ ਭਾਰਤੀ-ਅਮਰੀਕੀ ਮਹਿਲਾ ਹੋਵੇਗੀ ਜੋ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਯਾਨੀ ਅਮਰੀਕੀ ਸੰਸਦ ਦੇ ਹੇਠਲੇ ਸਦਨ ਲਈ ਚੁਣੀ ਜਾਵੇਗੀ।

ਇਸ ਤੋਂ ਪਹਿਲਾਂ ਪ੍ਰਮਿਲਾ ਜੈਪਾਲ 2016 ਵਿੱਚ ਪਹਿਲੀ ਭਾਰਤੀ ਮਹਿਲਾ ਬਣੀ ਸੀ ਜਿਨ੍ਹਾਂ ਨੂੰ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਲਈ ਚੁਣਿਆ ਗਿਆ ਸੀ। 

ਇਹ ਵੀ ਪੜ੍ਹੋ:

ਅਮਰੀਕਾ ਵਿੱਚ 6 ਨਵੰਬਰ, 2018 ਨੂੰ ਕੁਝ ਸੀਟਾਂ ਲਈ ਮੱਧਕਾਲੀ ਚੋਣਾਂ ਹੋਈਆਂ ਸਨ। ਉਸ ਵਕਤ ਵੀ ਐਰੀਜ਼ੋਨਾ ਪ੍ਰਾਂਤ ਵਿੱਚ ਹੀਰਲ ਤਿਪਿਰਨੈਨੀ ਡਿਸਟ੍ਰਿਕਟ ਅੱਠ ਤੋਂ ਡੈਮੋਕਰੇਟਿਕ ਪਾਰਟੀ ਦੀ ਉਮੀਦਵਾਰ ਸੀ ਅਤੇ ਰਿਪਬਲੀਕਨ ਪਾਰਟੀ ਦੀ ਮੌਜੂਦਾ ਸੰਸਦ ਮੈਂਬਰ ਡੇਬੀ ਸੇਲਕੋ ਨੂੰ ਸਖ਼ਤ ਟੱਕਰ ਦੇ ਰਹੀ ਸੀ, ਪਰ ਉਹ ਚੋਣ ਹਾਰ ਗਈ ਸੀ। 

ਇਸ ਤੋਂ ਪਹਿਲਾਂ ਭਾਰਤੀ ਮੂਲ ਦੇ ਰਿਕਾਰਡ ਪੰਜ ਨੇਤਾਵਾਂ ਨੇ ਅਮਰੀਕੀ ਕਾਂਗਰਸ (ਜਿਸ ਵਿੱਚ ਸੀਨੇਟ ਅਤੇ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਦੋਵੇਂ ਸ਼ਾਮਲ ਹਨ) ਵਿੱਚ ਮੈਂਬਰ ਦੇ ਦੌਰ 'ਤੇ ਜਨਵਰੀ 2017 ਵਿੱਚ ਸਹੁੰ ਚੁੱਕੀ ਸੀ।

ਉਸ ਵਕਤ ਇਨ੍ਹਾਂ ਚਾਰ ਦੇ ਇਲਾਵਾ ਕਮਲਾ ਹੈਰਿਸ ਸੀਨੇਟ ਦੇ ਮੈਂਬਰ ਦੇ ਤੌਰ 'ਤੇ ਚੁਣੀ ਗਈ ਸੀ, ਜਦੋਂਕਿ ਬਾਕੀ ਦੇ ਚਾਰਾਂ ਨੇ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਦੇ ਮੈਂਬਰ ਦੇ ਤੌਰ 'ਤੇ ਸਹੁੰ ਚੁੱਕੀ ਸੀ। ਇਸ ਵਾਰ ਵੀ ਇਹ ਚਾਰੋਂ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਲਈ ਹੀ ਚੁਣੇ ਗਏ ਹਨ।

ਰਾਜਾ ਕ੍ਰਿਸ਼ਨਾਮੂਰਤੀ ਨੇ ਇਨ੍ਹਾਂ ਪੰਜ ਮੈਂਬਰਾਂ ਦੇ ਦਲ ਨੂੰ ਗੈਰ ਰਸਮੀ ਰੂਪ ਨਾਲ 'ਸਮੋਸਾ ਕਾਕਸ' ਦਾ ਨਾਮ ਦਿੱਤਾ ਹੋਇਆ ਹੈ।

ਅਮਰੀਕੀ ਸੰਸਦ ਵਿੱਚ ਹਾਊਸ ਆਫ ਰਿਪ੍ਰੇਜੈਂਟੇਟਿਵ ਨੂੰ ਹੇਠਲਾ ਸਦਨ ਕਹਿੰਦੇ ਹਨ ਅਤੇ ਸੀਨੇਟ ਉੱਪਰਲਾ ਸਦਨ ਹੁੰਦਾ ਹੈ।

ਕਮਲਾ ਹੈਰਿਸ ਇਸ ਵਾਰ ਉਪ ਰਾਸ਼ਟਰਪਤੀ ਪਦ ਦੀ ਉਮੀਦਵਾਰ ਹੈ। ਉਹ ਭਾਰਤੀ-ਅਫ਼ਰੀਕੀ ਮੂਲ ਦੀ ਪਹਿਲੀ ਅਜਿਹੀ ਸ਼ਖ਼ਸ ਹੈ ਜੋ ਉਪ ਰਾਸ਼ਟਰਪਤੀ ਪਦ ਲਈ ਉਮੀਦਵਾਰ ਬਣੀ ਹੈ।

ਇਸ ਵਾਰ ਦੀਆਂ ਚੋਣਾਂ ਵਿੱਚ ਭਾਰਤੀ-ਅਮਰੀਕੀ ਮਤਦਾਤਿਆਂ ਦੀ ਅਹਿਮ ਭੂਮਿਕਾ ਮੰਨੀ ਜਾ ਰਹੀ ਹੈ। ਚੋਣ ਪ੍ਰਚਾਰ ਦੌਰਾਨ ਡੈਮੋਕਰੇਟਿਕ ਅਤੇ ਰਿਪਬਲੀਕਨ ਦੋਵਾਂ ਹੀ ਭਾਰਤੀ ਵੋਟਰਾਂ ਨੂੰ ਆਪਣੇ ਵੱਲ ਕਰਨ ਵਿੱਚ ਲੱਗੇ ਹੋਏ ਸਨ, ਹਾਲਾਂਕਿ ਪਰੰਪਰਾਗਤ ਰੂਪ ਨਾਲ ਭਾਰਤੀ-ਅਮਰੀਕੀ ਡੈਮੋਕਰੈਟਸ ਨੂੰ ਹੀ ਸਮਰਥਨ ਦਿੰਦੇ ਆਏ ਹਨ। 

2016 ਵਿੱਚ ਸਿਰਫ਼ 16 ਫੀਸਦੀ ਭਾਰਤੀ ਅਮਰੀਕਨਾਂ ਨੇ ਹੀ ਟਰੰਪ ਨੂੰ ਵੋਟ ਦਿੱਤੀ ਸੀ।

ਵੀਡੀਓ: ਬੀਬੀਸੀ ਪੰਜਾਬੀ ਨੂੰ ਇੰਝ ਲਿਆਓ ਆਪਣੀ ਹੋਮ ਸਕਰੀਨ ’ਤੇ

ਭਾਰਤੀ ਮੂਲ ਦੇ ਲਗਭਗ 45 ਲੱਖ ਲੋਕ ਅਮਰੀਕਾ ਵਿੱਚ ਰਹਿੰਦੇ ਹਨ। ਦਲੀਪ ਸਿੰਘ ਸੌਂਧ ਸੱਠ ਸਾਲ ਅਮਰੀਕਾ ਵਿੱਚ ਸੰਸਦ ਮੈਂਬਰ ਚੁਣੇ ਜਾਣ ਵਾਲੇ ਪਹਿਲੇ ਭਾਰਤੀ-ਅਮਰੀਕੀ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
US Election Results: ਅਮਰੀਕੀ ਸੰਸਦ ਵਿੱਚ 'ਸਮੋਸਾ ਕਾਕਸ' ਕੀ ਹੈ